wickkiey/tamil-wikipedia-markdown huggingface dataset:
# மீள்வரு தொடர்பு

கணிதத்தில் **மீள்வரு தொடர்பு** (*recurrence relation*) என்பது, ஒரு தொடர்முறையின் ஒன்று அல்லது ஒன்றுக்கு மேற்பட்ட சில தொடக்க உறுப்புகள் தரப்பட்ட நிலையில், அத்தொடர்முறையின் பிற உறுப்புகள் அனைத்தையும் தருகின்ற மீள்வரு வரையறையாகவுள்ள சமன்பாடு ஆகும். இதில், முந்தைய உறுப்புகளின் சார்பாக ஒரு தொடர்முறையின் உறுப்புகள் வரையறுக்கப்படுகின்றன.  

## எடுத்துக்காட்டுகள்
### பிபனாச்சி எண்கள்

பிபனாச்சி எண்கள்:  
<math>1, 1, 2, 3, 5, 8, 13, 21, 34, 55, 89, 144, 233, 377, 610, 987, 1597, 2584, 4181, 6765, 10946, 17711, 28657, ....</math>  

ஃபிபனாச்சி எண்களின் மீள்வரு தொடர்பு:  
:<math>F_n = F_{n-1}+F_{n-2}</math>  

தரப்படும் தொடக்க எண்கள்:  
:<math>F_0 = 0</math>  
:<math>F_1 = 1</math>  

மீள்வரு தொடர்பைப் பயன்படுத்த:  
:<math>F_2 = F_1 + F_0 = 1+0 = 1</math>  
:<math>F_3 = F_2 + F_1 = 1+1 = 2</math>  
:<math>F_4 = F_3 + F_2 = 2+1 = 3....</math>  
என பிபனாச்சி எண்கள் ஒவ்வொன்றும் அதன் முந்தைய இரு எண்களின் சார்பாக அமைவதைக் காணலாம்  

### ஈருறுப்புக் கெழுக்கள்
ஈறுப்புத் தேற்றத்தின் விரிவிலுள்ள உறுப்புகளின் கெழுக்கள் ஈருறுப்புக் கெழுக்கள் எனப்படும். அவை வழக்கமாக <math> \tbinom nk </math>எனக் குறிப்படுகின்றன. *n* பொருட்களிலிருந்து *k* பொருட்களைத் தேர்ந்தெடுக்கக் கூடிய வழிகளின் எண்ணிக்கையை <math>\tbinom{n}{k}</math>, தருகிறது.  

ஈருறுப்புக் கெழுக்களின் மீள்வரு தொடர்பு:  
:<math>\binom{n}{k}=\binom{n-1}{k-1}+\binom{n-1}{k},</math>  

தரப்படுள்ள தொடக்க மதிப்பு:  
<math>\tbinom{n}{0}=\tbinom{n}{n}=1</math>.  

இதனைப் பயன்படுத்தி <math> k = 1, 2, ... </math> எனப் பதிலிட்டு ஈருறுப்புக் கெழுக்களைக் காண, அவை பாஸ்கலின் முக்கோணத்தை அமைக்கும்.  

<math>\binom{n}{k}=\frac{n!}{k!(n-k)!}.</math> வாய்பாட்டின் மூலமும் ஈருறுப்புக் கெழுக்களைக் காணலாம்.
# செனான் அறுபுளோரோரோடேட்டு


**செனான் அறுபுளோரோரோடேட்டு** *(Xenon hexafluororhodate)* என்பது XeRhF6 என்ற மூலக்கூறு வாய்ப்பாடு கொண்டுள்ள மந்தவாயு சேர்மமாகும். முதன்முதலில் 1963 ஆம் ஆண்டில் நீல் பார்ட்லெட் என்பவரால் தொகுப்பு முறையில் இச்சேர்மம் தயாரிக்கப்பட்டது.. செனான் அறுபுளோரோபிளாட்டினேட்டுடன் ஒத்த அமைப்பை செனான் அறுபுளோரோரோடேட்டும் பெற்றுள்ளது.  

## தொகுப்புமுறை தயாரிப்பு
செனானுடன் நேரடியாக ரோடியம் அறுபுளோரைடு சேர்த்து வினைப்படுத்தினால் செனான் அறுபுளோரோரோடேட்டு தயாரிக்க முடியும்.:  

:Xe + RhF<sub>6</sub> → XeRhF<sub>6</sub>
# தங்கச்சிமடம்


**தங்கச்சிமடம்** இராமநாதபுரம் மாவட்டத்தில் மண்டபம் ஊராட்சி ஒன்றியத்தைத் சேர்ந்த ஒரு இரண்டாம் நிலை ஊராட்சியும் ஆகும். இந்த ஊராட்சியில் வடக்கு, தெற்கு என இரண்டு பக்கமும் கடலோர மீனவக் கிராமங்கள் உள்ளன.  

## போக்குவரத்து வசதிகள்
தங்கச்சிமடம் சாலைப் போக்குவரத்து வசதிகள் நன்கு பெற்ற ஊராகும். மேலும் தங்கச்சிமடம் இந்தியாவின் அனைத்து பகுதிகளில் இருந்தும் போக்குவரத்து வசதியைப் பெற்றுள்ளது. முன்னர் இங்கே அமைந்திருந்த இரயில் நிலையம் பின்னர் அகற்றப்பட்டது. தற்போதுள்ள பாம்பன் நிலையம் அருகிலுள்ள ரயில் நிலையமாகும். எனினும், இந்தியாவின் பகுதிகளை இணைக்கும் முக்கிய இரயில்கள் பாம்பனில் நிற்பதில்லை, அவை இராமேசுவரத்தில் மட்டுமே நின்று புறப்படுகின்றன.  

## ஆன்மிக இடங்கள்
- பாலதண்டாயுதபாணி திருக்கோவில்
- உச்சயினி மாகாளியம்மன் திருகோவில்
- முத்துமாரியம்மன் திருக்கோவில்
- ஏகாந்தரமார் கோவில்
- பள்ளிவாசல், தங்கச்சிமடம்
- புனித சந்தியாகப்பர் ஆலயம்

## திருவிழாக்கள்
இங்கு ஆண்டுதோறும் பலவிதமான திருவிழாக்கள் கொண்டாடப்படுகின்றன. அதில் குறிப்பிடத்தக்கது, முத்துமாரியம்மன் முளைக்கொட்டு உற்சவமாகும். இவ்விழாவானது ஆடி மாதந்தோறும் விமரிசையாகக் கொண்டாடப்படும்.  

## அருகிலுள்ள இடங்கள்
இவ்வூரின் அருகில் உள்ள "பேக்கரும்பு" எனும் ஊரில், இந்தியாவின் முன்னாள் குடியரசுத்தலைவர் அப்துல் கலாமின் சமாதி அமைந்துள்ளது.  

## பொருளாதாரம்
இவ்வூர் மக்கள் பலதரப்பட்ட தொழில்களில் ஈடுபட்டுள்ளார்கள். மீன்பிடித்தொழில் இங்கு முக்கியமான ஒன்றாகும். இப்பகுதியில் தென்னை மரங்கள் அதிகமாக உள்ளதால் கயிறு திரித்தல் தொழிலில் பெண்கள் ஈடுபட்டு வருகின்றனர்.. இங்கிருந்து பல்வேறு ஊர்களுக்கு தேங்காய் ஏற்றுமதி செய்யப்படுகிறது. மேலும் இங்கு மல்லிகைச் செடிகள் பதியமிடப்பட்டு பல்வேறு ஊர்களுக்கு ஏற்றுமதி செய்தலும் முக்கியமான தொழிலாக உள்ளது. வெளிநாடுகளிலும், வெளியூர்களிலும் வேலை பார்க்கும் தொழிலாளிகள் மற்றும் பட்டதாரிகளின் எண்ணிக்கையும் கணிசமாக உள்ளது.
# திரிஷா இல்லனா நயன்தாரா



**திரிஷா இல்லனா நயன்தாரா**, 2015-ம் ஆண்டு வெளிவந்த ஒரு இந்தியத் தமிழ் நகைச்சுவைத் திகில் திரைப்படமாகும். இத்திரைப்படத்தை ஆதிக் ரவிச்சந்திரன் எழுதி இயக்குகிறார். இப்படத்தில் ஜி. வி. பிரகாஷ் குமார், ஆனந்தி, மனிஷா யாதவ் ஆகியோர் முக்கிய கதாபாத்திரங்களிலும், நடிகை சிம்ரன் துணைக் கதாப்பாத்திரத்திலும் நடித்துள்ளனர்.  

## நடிகர்கள்
- ஜி. வி. பிரகாஷ் குமார் - ஜீவா
- ஆனந்தி -ரம்யா
- மனிஷா யாதவ்
- சிம்ரன்
- விடிவி கணேஷ்
- ஆர்யா - சிறப்புத் தோற்றம்
- பிரியா ஆனந்த் - சிறப்புத் தோற்றம்
- யூகி சேது - சிறப்புத் தோற்றம்
# பிளாட்டினம்(IV) புரோமைடு


**பிளாட்டினம்(IV) புரோமைடு** *(Platinum(IV) bromide)* என்பது PtBr4 என்ற மூலக்கூறு வாய்ப்பாடு கொண்டுள்ள ஒரு வேதியியல் சேர்மமாகும். பிளாட்டினம் மற்றும் புரோமின் தனிமங்கள் சேர்ந்து இச்சேர்மம் உருவாகிறது.  

பிளாட்டினம்(IV) புரோமைடும் தங்க(III) புரோமைடும் சேர்ந்த நீர்க்கரைசல் சீசியம் தனிமத்தின் இருப்பைக் கண்டறியும் சோதனைக்குப் பயன்படுத்துகிறார்கள். ஒரு வடிதாளில் பெயர் தெரியாத தனிமத்தின் கரைசல் ஒரு துளியையும் பிளாட்டின தங்க புரோமைடுகளின் மேற்குறிப்பிட்ட கரைசலின் ஒரு துளியையும் இடும்போது சாம்பல் அல்லது கருப்பு நிற கறை தோன்றினால் அது சீசியத்தின் இருப்பைத் தெரிவிப்பதாக கருதப்படுகிறது. இருந்தபோதிலும் இவ்வினைக்கான வினைவழி முறை அறியப்படவில்லை.
# ஹரிலால் காந்தி


**ஹரிலால் காந்தி** (Harilal Mohandas Gandhi) (தேவநாகரி: हरीलाल गांधी), (பிறப்பு:1888 –இறப்பு: 18 சூன் 1948), மகாத்மா காந்தியின் மூத்த மகன் ஆவார்.  

## வாழ்க்கைக் குறிப்பு
ஹரிலால் இங்கிலாந்து சென்று வழக்கறிஞர் தொழிலுக்குக் கல்வி பெற விரும்பியதை, மகாத்மா காந்தி ஏற்றுக்கொள்ளவில்லை. எனவே ஹரிலால் குடும்ப உறவுகளை 1911இல் துறந்தார். இஸ்லாம் சமயத்திற்கு மாறித் தன் பெயரை அப்துல்லா காந்தி என்று வைத்துக் கொண்டார். பலரின் வற்புறுத்தலால் மீண்டும் தாய் சமயமான இந்து சமயத்திற்கே திரும்பி விட்டார்.  

ஹரிலால் *குலாப்* என்பரை மணந்து ஐந்து குழந்தைகளுக்கு தந்தையானர். ஹரிலாலின் மூத்த மகளான ரமிபென்னின் மகளான *நீலம் பரிக்* என்பவர் ஹரிலால் குறித்தான *காந்திஜி இழந்த இறுதி அணிகலன்:ஹரிலால் காந்தி* என்ற தலைப்பில் வரலாற்று நூலை எழுதியுள்ளார். ஹரிலாலின் வாழ்க்கை குறித்து *பகுபாய் தலால்* என்பவரும் ஒரு நூலை எழுதியுள்ளார்.  

காந்திஜியின் இறுதிச்சடங்கின் போது காணப்பட்ட ஹரிலால், பின்னர் கல்லீரல் நோய் காரணமாக 18 சூன் 1948 அன்று மும்பை நகராட்சி மருத்துவமனையில் மரணமடைந்தார்.
# அலங்கார உபகார மாதா திருத்தலம் கன்னியாகுமரி



**புனித அலங்கார உபகார மாதா திருத்தலம்** தமிழ்நாடு மாநிலத்தில் உள்ள கன்னியாகுமரி மாவட்டத்தில் அமைந்துள்ள சிறப்பு வாய்ந்த கத்தோலிக்க ஆலயமாகும். இது ஒரு புகழ் பெற்ற சுற்றுலாத் தலமாகும். இத்திருத்தலம் 100 ஆண்டுகள் பழைமையானது. அன்னை மரியாளுக்கு அர்பணிக்கப்பட்ட ஆலயம் என்ற சிறப்பு வாய்ந்தது. 153 அடி உயர கோபுரம் 153 அடி நீளம் கொண்ட ஆலயம் ஜெபமாலை மணிகளின் எண்ணிக்கையான 153 என்பதை அடிப்படையாகக்கொண்டு அமைக்கப்பட்டு அதன் உச்சியில் பொற்சிலுவையால் அலங்கரிக்கப்பட்டுள்ளது இவ்வாலயத்தின் சிறப்பம்சமாகும்.  

## வரலாறு
இயேசுவின் பன்னிரு திருத்தூதர்களுள் ஒருவரான புனித தோமர் 1ஆம் நூற்றாண்டில் கன்னியாகுமரி வருகை தந்தார். கன்னியாகுமரி வாழ் மக்கள் கிறித்தவ மறையைத் தழுவினர். ஆனால் இவர்கள் மத்தியில் ஆன்மீகப் பணி புரியவும், வழிபாடுகள் நிறைவேற்றவும் குருக்கள் எவருமே இருக்கவில்லை. 15ஆம் நூற்றாண்டில் கன்னியாகுமரியில் தூய புனித சூசையப்பர் ஆலயம் போர்த்துகிசிய ஆளுகையின் கீழ் இருந்தது. நெருப்பில் இந்த ஆலயம் அழிந்தது. 1496, 1526 ஆண்டு கல்வெட்டுக்கள் கன்னியாகுமரியில் பரதவர்கள் கத்தோலிக்க மறையைத் தழுவியிருந்தனர் என்பதற்கான அடையாளங்களாக உள்ளன.  

கன்னியாகுமரியில் 16ஆம் நூற்றாண்டில் மகிழ்ச்சி மாதா ஆலயம் இருந்தது. இந்த ஆலயமே கன்னியாகுமரி வாழ் பரதவ குலகிறிஸ்தவர்களுக்கு பங்கு ஆலயமாக விளங்கிற்று.  

1542-ம் ஆண்டு புனித பிரான்சிசு சவேரியார் கன்னியாகுமரி மகிழ்ச்சி மாதா குடிசைக் கோவிலுக்கு வருகை தந்தார், திருப்பலியும் நிறைவேற்றினர். புனித சவேரியார் முத்துக்குளித்துறை கிராமங்கள் தோறும் மணியடித்தபடி சென்று அங்கு ஆட்கள் கூடியதும் அவர்களுக்கு இயேசு கிறிஸ்துவைப் பற்றிய செய்திகளைக் கூறியும் நோயாளிகளைச் சந்தித்தும் வந்தார். 1544ஆம் வருடம் பிரான்சிஸ் மன்சில (francis mansilasu) இறைப்பணி செய்துவந்தார். 1548 ஆம் வருடம் வடுகப்படையினர் கன்னியாகுமரியை முற்றுகையிட்டு சூறையாடினர். அச்சமயத்தில் பிரான்சிசு சவேரியார் கன்னியாகுமரி கிறித்தவர்களுடன் பாறையில் தங்கி இறைப்பணியைச் செய்துவந்தார். 1548ஆம் வருடம் இயேசு சபையின் மறைப்பரப்பு தளமாக இருந்தது.  

1700 ஆம் வருடம், மகிழ்ச்சி மாதா குடிசைக் கோவில் தூய அலங்கார மாதா ஆலயமாக மாற்றினர். இந்த ஆலயம் உரோமை கட்டிடக்கலையில் கட்டப்பட்டது. தங்கப் பீடம் உருவக்கப்பட்டது. இந்த தங்கப் பீடத்தில் அலங்கார மாதாவின் அற்புத சுருபத்தை வைத்தனர். 1798 மாதாவின் தங்கதேர் உருவாக்கப்பட்டது. 1833 இல் புனித சூசையப்பர் தங்கதேர் உருவக்கப்பட்டது.  

## திருத்தலமாக அறிவிக்கப்படல்
கன்னியாகுமரி தூய அலங்கார உபகார மாதா ஆலயம் திருத்தலமாக அறிவிக்கப்பட்டுள்ளது. 1544-ம் ஆண்டு தூய பிரான்சிசு சவேரியார் கன்னியாகுமரி மகிழ்ச்சி மாதா ஆலயத்துக்கு வருகை தந்தார். பழமைவாய்ந்த இந்த ஆலயத்தில் சவேரியார் திருப்பண்டம் அடங்கிய கதிர் பாத்திரம் வைக்கப்பட்டுள்ளது. அதேபோல, 7 புனிதர்களின் திருப்பண்டம் அடங்கிய வெள்ளிப் பாத்திரமும் வைக்கப்பட்டுள்ளது. இங்கு பல்வேறு அற்புதங்கள் நடைபெற்று வருகின்றன. உள்நாட்டிலிருந்து மட்டுமன்றி பல்வேறு நாடுகளிலிருந்தும் தினமும் ஏராளமான சுற்றுலா பயணிகள் வந்து செல்கின்றனர். உள்ளூரில் இருந்து இந்து, முஸ்லிம் சமுதாயத்தைச் சேர்ந்தோரும் வருகின்றனர். இந்நிலையில், திருச்சபை சட்டத்தின் கீழ் 2011 ம் ஆண்டு செப்டம்பர் மாதம் சனிக்கிழமை காலை நடைபெற்ற தேதி திருவிழா திருப்பலியில் கோட்டார் மறைமாவட்ட ஆயர் பீட்டர் ரெமிஜியுஸ் இந்த ஆலயத்தைத் திருத்தலமாக அறிவித்துள்ளார்.
# மணிலால் காந்தி


**மணிலால் காந்தி** (ஆங்கிலம்: Manilal Mohandas Gandhi) (28 அக்டோபர் 1892 – 5 ஏப்ரல் 1956) , மோகன்தாஸ் கரம்சந்த் காந்தி, கஸ்தூரிபாய் காந்தி இணையரின் இரண்டாவது மகனாவார். மணிலால் இராஜ்கோட்டில் பிறந்தார். 1897இல் முதன் முறையாக தென்னாப்பிரிக்கா சென்று, டர்பனுக்கு அருகில் உள்ள போனிக்சு ஆசிரமத்தில் சிறிதுகாலம் இருந்தார். பிறகு இந்தியா திரும்பினார். 1917இல் மீண்டும் தென்னாப்பிரிக்கா சென்ற மணிலால், போனிக்சு ஆசிரமத்தில் குசராத்தி-ஆங்கிலம் ஆகிய மொழிகளில் வெளியிடப்பட்ட ’இந்தியன் ஒபீனியன்’ என்ற வார இதழில் பணியாற்றினார். 1918இல் அந்த இதழ் தொடர்பான பெரும்பங்கு பணிகளை மேற்கொண்ட மணிலால் , 1920-ல் அதன் ஆசிரியர் ஆனார். தன் தந்தைபோலவே நிறவெறி ஆட்சியாளர்களால் மணிலால் பலமுறை சிறை சென்றார். அவர் இறந்த 1956-ம் ஆண்டுவரை அவ்விதழின் ஆசிரியராக இருந்தார்.  

1927-ல் மணிலால் சுசிலா மஷ்ருவாலா என்பவரை மணந்தார். இவர்களுக்கு சீதா (1928), இலா (1940) என இரு பெண் குழந்தைகளும், அருண் காந்தி (1934) என்கிற மகனும் ஆவர். அருண், இலா ஆகியோர் சமூக, அரசியல் செயற்பாட்டாளர்கள் ஆவர். சீதாவின் மகளான உமா டி.மெஸ்திரி அண்மையில் மணிலால் வரலாறு குறித்த புத்தகத்தை வெளியிட்டார்.
# அமோனியம் அறுகுளோரோ இரிடேட்டு


**அமோனியம் அறுகுளோரோ இரிடேட்டு** (Ammonium hexachloroiridate) என்பது (NH<sub>4</sub>)<sub>2</sub>[IrCl<sub>6</sub>] என்ற மூலக்கூறு வாய்ப்பாடு கொண்டுள்ள ஒரு கனிம வேதியியல் சேர்மமாகும். இந்த அடர்பழுப்பு நிறத் திண்மம் இரிடியம்((IV) அணைவு அயனியின் [IrCl<sub>6</sub>]<sup>2-</sup>. அமோனியம் உப்பு ஆகும். பொதுவாக காணப்படும் இந்த இரிடியச் சேர்மமே வர்த்தக நோக்கிலும் முக்கியத்துவம் பெற்ற இரிடியச் சேர்மமாக விளங்குகிறது.  

## பயன்கள்
கனிமங்களில் இருந்து இரிடியத்தைத் தனித்துப் பிரிக்கும்போது முக்கியமான இடைநிலைச் சேர்மமாக அமோனியம் அறுகுளோரோ இரிடேட்டு விளங்குகிறது. பெரும்பாலான தனிமங்கள் அவற்றின் நீர்த்த குளோரைடு கரைசலுடன் ஐதரசன் சல்பைடைச் சேர்க்கும்போது கரையாத சல்பைடு உப்புகளைத் தருகின்றன. ஆனால் [IrCl<sub>6</sub>]<sup>2-</sup> அணைவு அயனி, ஈனி பதிலீட்டைத் தடுக்கிறது. ஐதரசன் வாயுச் சூழலில் இதைச் சூடுபடுத்தும்போது திண்மநிலையில் உள்ள உப்பு உலோகமாக மாறுகிறது:  
: (NH<sub>4</sub>)<sub>2</sub>[IrCl<sub>6</sub>] + 2 H<sub>2</sub> → Ir + 6 HCl + 2 NH<sub>3</sub>
# ராம்தாஸ் காந்தி


**ராம்தாஸ் காந்தி** (Ramdas Gandhi) (1897 – 14 ஏப்ரல் 1969), மகாத்மா காந்தியின் மூன்றாவது மகனாவார். தென்னாப்பிரிக்காவில் பிறந்த ராம்தாஸ், தன் பெற்றோர் மற்றும் உடன் பிறப்புகளை விட்டு தனியே வாழ்ந்தவர். இவரது மனைவி நிர்மலா. ராம்தாஸ் காந்திக்கு சுமித்திரா, கனு காந்தி மற்றும் உஷா காந்தி என மூன்று குழந்தைகள்.  
இவர் தன் தந்தை மகாத்மா காந்தியுடன் இந்திய விடுதலை இயக்கத்தில் பங்கெடுத்தவர். விடுதலை இயக்கப் போராட்டங்களால் தொடர்ந்து சிறை சென்றவர்.
# கனு காந்தி


**கனு காந்தி** *(Kanu Gandhi)*(1928 - 7 நவம்பர் 2016) இந்திய விஞ்ஞானி ஆவார். இவர் ராம்தாஸ் காந்தியின் மகனாகவும் மகாத்மா காந்தியின் பேரனாகவும் அறியப்படுகிறார்.  

இவர் 1963 இல் மாசச்சூசெட்சு தொழில்நுட்பக் கழகத்தில் குடிசார் பொறியியலில் முதுகலைப் பட்டம் பெற்றார். இவர் நாசா மற்றும் அமெரிக்காவின் பாதுகாப்புத் துறையில் விமான வடிவமைப்பில் பணியாற்றினார். இவரது மனைவி சிவலட்சுமி பாஸ்டன் பயோமெடிக்கல் ஆராய்ச்சி நிறுவனத்தில் பேராசிரியராகவும் ஆராய்ச்சியாளராகவும் இருந்தார். இவர்களுக்குக் குழந்தைகள் இல்லை. 2014இல் இவர்கள் இந்தியா திரும்பினர். சூரத்தில் உள்ள ஒரு தனியார் மருத்துவமனையில் காந்தி இறந்தார்.
# தேசிய திறந்தநிலைப் பள்ளி நிறுவனம்



**தேசிய திறந்தநிலை பள்ளி நிறுவனம்** (** National Institute of Open Schooling (NIOS)**) (राष्ट्रीय मुक्त विद्यालयी शिक्षा संस्थान), முன்பு **தேசிய திறந்தநிலை பள்ளி** என்றழைக்கப்பட்டது. இது இந்திய அரசின் கீழ் செயல்படும் தொலைதூர கல்வி வாரியம் ஆகும். 1989ல் இந்திய அரசின் மனித வள மேம்பாட்டு அமைச்சகம் (இந்தியா), இந்தியாவின் கல்வியறிவு சதவீதத்தை ஊரகப் பகுதிகளில் அதிகரிக்கவும், மேலும் கல்வியறிவை நெகிழ்வான வழியில் பெற்றுக்கொள்ளும் நோக்கத்திலும் இந்நிறுவனத்தினை ஏற்படுத்தியது. . *NIOS* ஒர் தேசியவாரியம் ஆகும், இது ஊரகப்பகுதிகளில் கல்வியறிவை அதிகரிக்கும் வகையில் நடுவண் இடைநிலைக் கல்வி வாரியம் (CBSE) & இந்திய பள்ளி சான்றிதழ் தேர்வுகள் சபை (CISCE) போன்றே உயர்நிலை மற்றும் மேல்நிலைப் பள்ளி தேர்வுகளை ஆண்டுதோறும் நடத்துகிறது. மேலும் உயர்நிலைப் பள்ளிக்குப் பிறகு தொழிற்கல்வி படிப்புகளை வழங்குகிறது.  

இது இன்றைய நிலையில் உலகின் மிகப்பெரிய திறந்தநிலைப் பள்ளியாக பின்வரும் மாணவர் சேர்க்கை எண்ணிக்கையின் காரணமாகத் திகழ்கிறது. 2004-2009 ஆண்டுகளில் உயர்நிலை மற்றும் மேல்நிலைத் தேர்வுகளுக்கு சுமார் 1.5 மில்லியன் மாணவர் சேர்க்கை ஒட்டுமொத்தமாக இருந்தது, மேலும் ஒவ்வொரு ஆண்டும் சுமார் 350000 மாணவர் சேர்க்கையும் இருக்கிறது.  

## சர்வதேச ஒருங்கிணைவு மற்றும் வெளிநாட்டு மையங்கள்
NIOS பாடத்திட்டம் காமன்வெல்த் கல்வி (COS) மற்றும் யுனெஸ்கோவோடு ஒருங்கிணைக்கப்பட்டுள்ளது.  

இது ஐக்கிய அரபு அமீரகம், ஓமன், குவைத், நேபாளம், கனடா மற்றும் ஐக்கிய அமெரிக்கா நாடுகளில் வசிக்கும் இந்திய நாட்டவர்களுக்காக அந்த நாடுகளில் கல்வி மையங்களை வைத்திருக்கிறது.  

## NIOS வழங்கும் படிப்புகள்
**தேசிய திறந்தநிலைப் பள்ளி நிறுவனம்** திறந்தநிலை அடிப்படைக் கல்வி திட்டத்தில் மூன்று பின்வரும் படிப்புகள் வழங்குகின்றன:  

  - ஓபிஇ 'ஏ' நிலை - மூன்றாம் வகுப்புக்கு இணையாக
  - ஓபிஇ 'பி' நிலை - ஐந்தாம் வகுப்புக்கு இணையாக
  - ஓபிஇ 'சி' நிலை - எட்டாம் வகுப்புக்கு இணையாக
  - உயர்நிலை தேர்வு - பத்தாம் வகுப்புக்கு இணையாக
  - மேல்நிலைத் தேர்வு - பன்னிரெண்டாம் வகுப்புக்கு இணையாக
  - தொழிற்கல்வி படிப்புகள்
- வாழ்க்கை செறிவூட்டல் நிகழ்ச்சித் திட்டங்கள்
- தொடக்கக் கல்வி பட்டயச் சான்றிதழ் (இரண்டு ஆண்டுகள்)

## மண்டல அலுவலங்கள்
மண்டல அலுவலகங்கள் பின்வரும் நகரங்களில் உள்ளது.  
- புதுதில்லி
- சென்னை - தமிழ்நாடு, புதுச்சேரி
- பெங்களூர் - கர்நாடகா
- கொச்சி - கேரளா
- ஹைதராபாத் - ஆந்திரா, தெலுங்கானா
- புனா - மகாராஷ்டிரம், கோவா
- பாட்னா - பீகார்
- டேஹ்ராடூன் - உத்தாஞ்சல்
- சண்டிகர் - பஞ்சாப், இமாச்சல்பிரதேசம்
- அலகாபாத் - உத்தரப்பிரதேசம்,
- செய்ப்பூர் - இராசத்தான், குசராத்
- கொல்கத்தா - மேற்குவங்காளம்
- புவனேசுவர் - ஒரிசா
- போபால் - மத்தியப்பிரதேசம்
- ராய்பூர் - சத்தீஸ்கர்
# இரிடியம்(IV) ஆக்சைடு


**இரிடியம்(IV) ஆக்சைடு** (*Iridium(IV) oxide*) என்பது IrO<sub>2</sub> என்ற மூலக்கூறு வாய்ப்பாடு கொண்டுள்ள ஒரு கனிம வேதியியல் சேர்மமாகும். இதுவே இரிடியத்தின் நன்கு அறியப்பட்டதும் வரையருக்கப்பட்டதுமான ஆக்சைடு சேர்மமாகும். இதனுடைய படிகவடிவம் ஆறு ஆயங்கள் இரிடியமும் மூன்று ஆயங்கள் ஆக்சிசனையும் கொண்டு, தைட்டானியம் ஈராக்சைடின் உரூத்தைல் படிகவமைப்பைக் கொண்டுள்ளது.  

மற்ற அரிய ஆக்சைடுகளுடன் இரிடியம்(IV) ஆக்சைடைச் சேர்த்து தொழிற்சாலைகளில் மேற்கொள்ளப்படும் மின்னாற்பகுத்தல் வினைகளில் நேர்மின் முனை வாய்களில் பூசுவதற்குப் பயன்படுகிறது. மின் உடலியங்கியல் ஆய்வுகளுக்குப் பயனாகும் நுண்மின்முனைவாய்களிலும் இரிடியம்(IV) ஆக்சைடு பயன்படுகிறது.  

இரிடியம் உலோகத்தின் இறுதிநிலை வடிவமாகப் பிரித்தெடுக்கப்பட்ட இரிடியத் துகளை ஆக்சிசனேற்றம் செய்வதன் மூலமாக இரிடியம்(IV) ஆக்சைடு தயாரிக்கப்படுகிறது.
# கொண்டை வானம்பாடி


**கொண்டை வானம்பாடி** (Created Lark) என்பது வானம்பாடி குடும்பத்தைச் சேர்ந்த பறவையாகும். இப்பறவை ஐரோப்பா, வட ஆப்பிரிக்கா, மேற்கு ஆசியாவின் சிலபகுதிகள், சீனா, இந்தியா ஆகிய இடங்களில் காணப்படுகிறது.  

## விளக்கம்
இப்பறவையின் தலையில் உச்சியில் எழும்பியுள்ள கொண்டையின் காரணமாக இப்பெயர் பெற்றது. இதன் உடல் மேற்பாகம் வெளுத்த செம்மண் நிறத்தில் சிறிய கோடுகளுடன் இருக்கும். அடிப்பாகம் வெளுத்த வெண்நிறத்திலும், தவிட்டு கோடுகளுடன் இருக்கும்.
# செம்பிட்டத் தில்லான்


**செம்பிட்டத் தில்லான்** அல்லது **செம்பிட்டத் தகைவிலான்**(red-rumped swallow ) என்பது தில்லான் குடும்பத்தைச் சேர்ந்த ஒரு பறவையாகும். இப்பறவை தெற்கு ஐரோப்பா, போர்ச்சுகல், ஸ்பெயின், ஜப்பான், இந்தியா, ஆப்பிரிக்காவின் சில பகுதிகளில் காணப்படுகிறது. இவற்றின் முதன்மை உணவு பூச்சிகளாகும்.  
## விளக்கம்
இப்பறவை சிட்டுக்குருவி பருமன் உள்ளது. பிளவுபட்ட வாலும், மின்னும் தீய்நுதலும் கருநீல முதுகும், செம்மஞ்சள் கலந்த வெண்மை நிறமுடைய வயிறும், பின் கழுத்திலும், பிட்டத்திலும் செந்தவிட்டு நிறமும் கொண்டது. இப்பறவைகளின் பெரும்பகுதி வலசைவருபவை ஆகும்.
# வான் பிரான் வினை

**வான் பிரான் வினை** *(Von Braun reaction)* என்பது ஒரு கரிம வேதியியல் வினையாகும். இவ்வினையில் மூன்றாம் நிலை அமீன்கள் சயனோசன் புரோமைடுகளுடன் வினைபுரிந்து ஒரு கரிமசயனமைடைத் தருகின்ற வினைவகையாகும். இருமெத்தில்-α- நாப்தைலமீன் வினையை இவ்வினைக்கு உதாரணமாகக் கூறலாம் An example is the reaction of *dimethyl-α-naphthylamine*:  

.  

வான் பிரான் வினையின் வினைவழி முறை இரண்டு மின்னணு பதிலீடுகளைக் கொண்டுள்ளது. அமீன் முதலாவது மின்னணு மிகுபொருளாகச் செயல்பட்டு புரோமின் அணுக்களை இடப்பெயர்ச்சி செய்கிறது. பின்னர் இவ்வணு இரண்டாவது மின்னணு மிகுபொருளாகச் செயல்படுகிறது  

## இவற்றையும் காண்க
- வான் பிரான் அமைடு இறக்கவினை
# வான் பிரான் அமைடு இறக்கவினை

**வான் பிரான் அமைடு இறக்கவினை** *(Von Braun amide degradation)* என்ற கரிம வேதியியல் வினையில் ஒரு பதிலீடு செய்யப்பட்ட ஆமைடுடன் பாசுபரசு ஐங்குளோரைடு சேர்க்கப்பட்டு ஒரு நைட்ரைல்|நைட்ரலும்]] ஒரு கரிம ஆலைடும் உண்டாகின்றன.  

## இவற்றையும் காண்க

- வான் பிரான் வினை
- யூலியசு வான் பிரான் வினை
- ரோசினமண்ட் - வான் பிரான் வினை
# இந்திய பள்ளி சான்றிதழ் தேர்வுகள் சபை



**இந்திய பள்ளி சான்றிதழ் தேர்வுகள் சபை** (Council for the Indian School Certificate Examinations (சுருக்கமாக CISCE))ஒரு தேசியவளவிலான, தனியார் இந்திய கல்வி வாரியம் ஆகும். இது மேல்நிலை வகுப்புத் தேர்வுகளையும் (the Indian School Certificate (ISC) Examination), உயர்நிலை வகுப்புத் தேர்வுகளையும் (The Indian Certificate of Secondary Education (ICSE) Examination) நடத்துகிறது. இந்த சபை 1958ல் நிறுவப்பட்டது.  

1952ல் இந்தியாவின் கல்வி அமைச்சர் மவுலானா அபுல்கலாம் ஆசாத் தலைமையில், கேம்பிரிட்ஜ் பள்ளி சான்றிதழ் தேர்வுகளுக்குப் பதில் இந்திய நிறுவனத்தால் நடத்தப்படும் தேர்வு அமைப்பினை ஏற்படுத்த முடிவு செய்யப்பட்டது, இதன் விளைவாக இந்த சபையை உருவாக்க முடிவு செய்யப்பட்டது.  

இந்த சபையினால் நிர்வகிக்கப்படும் கல்வித்திட்டங்களின் கீழே செயற்படும் 89 தனியார் பள்ளிக்கூடங்கள் தமிழ்நாட்டில் இன்றைய நிலையில் உள்ளது.
# கடிகாரக் கோணக் கணக்குகள்


**கடிகாரக் கோணக் கணக்குகள்** (*Clock angle problems*) ஒரு கடிகாரத்தின் முட்களுக்கிடைப்பட்ட கோணங்களின் அளவுகளைக் காணும் வழிமுறையைத் தருகின்றன.  

## முட்களின் கோணம் காணல்
கடிகாரக் கோணக் கணக்குகளில் கோணம், நேரம் என்ற இரு வெவ்வேறு அளவுகள் தொடர்புபடுத்தப்படுகின்றன. கோணமானது, கடிகாரத்தில் குறிக்கப்பட்டுள்ள 12 என்ற எண்ணிலிருந்து கடிகார திசையில், பாகையில் அளக்கப்படுகிறது. நேரமானது, வழக்கமான 12-மணிக் கடிகார அமைப்பை அடிப்படையாகக் கொண்டு கணக்கிடப்படுகிறது.  

இதில் கோணத்தின் மாறுவீதம் பாகை/நிமிடம் அலகில் அளக்கப்படுகிறது. ஒரு வழக்கமான 12-மணிக் கடிகாரத்தின் மணிகாட்டும் முள்ளானது 12 மணிநேரத்தில் (720 நிமிடங்கள்) 360° கோணவளவு நகர்கிறது. அதாவது நிமிடத்திற்கு 0.5°. இதேபோல நிமிடமுள்ளானது 60 நிமிடங்களில் 360° கோணவளவு நகர்கிறது. அதாவது நிமிடத்திற்கு 6°.  

### மணிமுள்ளின் கோணம் காணும் சமன்பாடு
:<math>\theta_{\text{hr}} = \frac{1}{2}M_\Sigma = \frac{1}{2}(60H + M)</math>  

இதில்:  
- <math>\scriptstyle\theta</math> -எண் 12 இலிருந்து மணிமுள் நகரும் கோணவளவு (கடிகார திசையில், பாகையில் அளக்கப்பட்டது)
- <math>\scriptstyle H</math> -மணித்தியாலம்
- <math>\scriptstyle M</math> குறிப்பிட்ட மணித்தியாலம் கடந்த பின்னரான நிமிடங்கள்.
- <math>\scriptstyle M_\Sigma</math> 12 மணி கடந்த பின்னான நிமிடங்கள்.

### நிமிட முள்ளின் கோணம் காணும் சமன்பாடு
:<math>\theta_{\text{min.}} = 6M</math>  

இதில்:  
- <math>\scriptstyle\theta</math> -கடிகாரத்தில் எண் 12 இலிருந்து நிமிடமுள் நகரும் கோணவளவு (கடிகார திசையில், பாகையில் அளக்கப்பட்டது)
- <math>\scriptstyle M</math> நிமிடம்.

#### எடுத்துக்காட்டு
கடிகாரம் காட்டும் நேரம் 5:24 எனில்,  

கோண முள்ளின் கோணம் (பாகையில்):  
:<math>\theta_{\text{hr}} = \frac{1}{2}(60 \times 5 + 24) = 162</math>  

நிமிட முள்ளின் கோணம் (பாகையில்):  
:<math>\theta_{\text{min.}} = 6 \times 24 = 144</math>  

### முட்களுக்கிடைப்பட்ட கோணம் காணும் சமன்பாடு
இரு முட்களுக்கிடைப்பட்ட கோணத்தைப் பின்வரும் வாய்ப்பாட்டின் மூலம் காணலாம்:  
:<math>\begin{align}  
\Delta\theta  
&= \\theta_{\text{hr}} - \theta_{\text{min.}}\ \\  
&= \\frac{1}{2}(60H + M) - 6M\\\  
&= \\frac{1}{2}(60H - 11M)\  
\end{align}</math>  

இவ்வாய்ப்பாட்டில்,  
- <math>\scriptstyle H</math> என்பது மணித்தியாலத்தையும்,
- <math>\scriptstyle M</math> நிமிடத்தையும் குறிக்கும்.

#### எடுத்துக்காட்டு
கடிகாரம் காட்டும் நேரம் 2:20 எனில் இரு முட்களுக்கு இடைப்பட்ட கோணம்:  

:<math>\begin{align}  
\Delta\theta  
&= \\frac{1}{2}(60 \times 2 - 11 \times 20)\\\  
&= \\frac{1}{2}(120 - 220)\\\  
&= 50  
\end{align}</math>  

### இரு முட்களும் ஒன்றின்மேல் ஒன்றாக வருதல்
இரு முட்களின் கோணங்களும் சமமாக இருக்கும்போது இரண்டும் ஒன்றின்மேல் மற்றொன்று மேற்கவியும்.  

:<math>\begin{align}  
\theta_{\text{hr}} &= \theta_{\text{min.}}\\  
\Rightarrow \frac{1}{2}(60H + M) &= 6M\\  
\Rightarrow 11M &= 60H\\  
\Rightarrow M &= \frac{60}{11}H\\  
\Rightarrow M &= 5.\overline{45}H  
\end{align}</math>  

<math>\scriptstyle H</math> இன் மதிப்புகள் 0–11 வீச்சிலமையும் முழு எண்கள். எனவே <math>\scriptstyle H = 1, 2, 3, .... 11 </math> வரைப் பதிலிடக் கிடைக்கும் நேரங்கள்:  
:0:00, 1:05., 2:10., 3:16., .... (0. நிமிடங்கள் என்பது 27. நொடிகள் ஆகும்.)
# வேதிச் சிதைவு

**வேதிச் சிதைவு** *(Chemical decomposition)* என்பது ஓரு வேதிச்சேர்மத்தை தனிமங்களாக அல்லது சிறு சேர்மங்களாகப் பிரிக்கும் வினைவகையாகும். சில நேரங்களில் இவ்வினை வேதித் தொகுப்பு வினைக்கு நேரெதிரான வினை என்றும் கருதப்படுகிறது. பெரும்பாலும் இவ்வகைச் சிதைவு வினைகள் வேதியியலில் விரும்பப்படுவதில்லை. ஒரு வேதிச் சேர்மம் கொண்டுள்ள அதன் நிலைப்புத்தன்மை, அச்சேர்மம் சுற்றுச்சூழலில் இடம்பெற்றுள்ள வெப்பம், கதிரியக்கம், ஈரப்பதம், அல்லது ஒரு கரைப்பானின் அமிலத்தன்மை, ஆகிய காரணிகளால் முடிவாகக் கட்டுப்படுத்தப்படுகிறது. சிதைவுவினைகளின் செயல்முறை விவரங்கள் சரியான முறையில் வரையறுக்கப்படவில்லை. மாறாக, ஒரு மூலக்கூறு சிறு துண்டுகளாக உடையலாம் என்கின்ற போக்கிலேயே வரையறுக்கப்பட்டுள்ளது. அணுப் பொருண்மை அலைமாலையியல், மரபார்ந்த எடையறி பகுப்பாய்வு மற்றும் வெப்பஞ்சார்ந்த எடையறி பகுப்பாய்வு போன்ற பல்வகையான பகுப்பாய்வு முறைகளில் வேதிச்சிதைவு வினை அலசி ஆராயப்பட்டுள்ளது.  

சற்று விரிவாக அலசப்பட்ட ஆய்வுகளின் அடிப்படையில் வேதிச் சிதைவு என்பது ஒரு சேர்மம் ஒருபருப்பொருள் நிலையில் இருந்து ஒன்று அல்லது இரண்டு நிலைகளுக்கு பிரிவதையும் உள்ளடக்கியது என்று வரையறை செய்யப்பட்டுள்ளது  

வேதியியலில் மூன்று வகையான சிதைவு வினைகள் உள்ளதாக வகைப்படுத்தப்பட்டுள்ளது. வெப்பச் சிதைவு, மின்பகுச் சிதைவு, வினையூக்கிச் சிதைவு என்பன அம்மூன்று வகைச் சிதைவு வினைகளாகும்.  

## சிதைவுவினையின் பொதுவாய்ப்பாடு

வேதிச் சிதைவின் பொதுவான அமைப்பு வாய்ப்பாடு இவ்வாறு அமையும்:  

: AB → A + B  

இதற்கு தண்ணீரின் நீராற்பகுப்பு வினையைச் சரியான உதாரணமாகக் குறிப்பிடலாம். இங்கு நீர்ம நிலையிலுள்ள நீர் மூலக்கூறு வாயு நிலையில் உள்ள ஐதரசன் மற்றும் ஆக்சிசனாகச் சிதைவடைகிறது.  

: 2 H<sub>2</sub>O(*I*) → 2 H<sub>2</sub> + O<sub>2</sub>  

### கூடுதல் உதாரணங்கள்

ஐதரசன் பெராக்சைடு, மெல்ல தண்ணீர் மற்றும் ஆக்சிசனாகச் சிதைவதைத் தன்னிச்சையானச் சிதைவடைதலுக்கு ஒரு உதாரணமாகக் கூறலாம்.  

: 2 H<sub>2</sub>O<sub>2</sub> → 2 H<sub>2</sub>O + O<sub>2</sub>  

கார்பனேட்டுகளைச் சூடாக்கும்போது அவை சிதைவடைகின்றன. கார்பானிக் அமிலம், H<sub>2</sub>CO<sub>3</sub> இதற்கு விதிவிலக்காகும். கார்பானிக் அமிலம் மட்டும் தன்னிச்சையாகச் சிதைவடைந்து கார்பன் டை ஆக்சைடு மற்றும் தண்ணீரராக்ச் சிதைவடைகிறது. சோடா உடைக்கும்பொழுது வெளிப்படும் ஓசை மற்றும் மதுபானங்கள் திறக்கும்போது வெளிப்படும் ஓசைகள் சிதைவடைந்த வாயுவின் வெளிப்பாடு ஆகும்.  
: H<sub>2</sub>CO<sub>3</sub> → H<sub>2</sub>O + CO<sub>2</sub>  

மற்ற கார்பனேட்டுகளைச் சூடுபடுத்தினால் அவை அவற்றின் உலோகம் மற்றும் ஆக்சைடுகளாகச் சிதைவடையும். பின்வரும் வினையில் உள்ள *M* உலோகத்தைக் குறிக்கிறது.  

: MCO<sub>3</sub> → MO + CO<sub>2</sub>  

குறிப்பிட்டுச் சொலவேண்டுமென்றால், கால்சியம் கார்பனேட்டு சிதைவைச் சொல்லலாம்.:  
: CaCO<sub>3</sub> → CaO + CO<sub>2</sub>  

உலோக குளோரேட்டுகளும் சூடாக்கும் போது சிதைவடைகின்றன. ஒரு உலோக குளோரைடு மற்றும் ஆக்சிசன் ஆகியன விளைகின்றன.  

: 2 MClO<sub>3</sub> → 2 MCl + 3 O<sub>2</sub>  

பொதுவாக குளோரேட்டுகள் ஆக்சிசனை வெளிவிட்டு சிதைகின்றன. உதாரணமாக பொட்டாசியம் குளோரேட்டு  

: 2 KClO<sub>3</sub> → 2 KCl + 3 O<sub>2</sub>
# ஊடகம் தான் செய்தி

**ஊடகம் தான் செய்தி** (*The medium is the message*) என்பது மார்சல் மெக்லூவன் அறிமுகப்படுத்திய கருத்துரு ஆகும். செய்தியின் ஒரு பகுதியாக ஊடகமே பொதிவதால், ஒரு செய்தி எப்படிப் புரிந்து கொள்ளப்படுகிறது என்பதில் அதனைத் தெரிவிக்கப் பயன்படுத்தப்படும் ஊடகமும் தாக்கத்தை ஏற்படுத்துகிறது.  

1964 இல் வெளியான அவரது புகழ்பெற்ற நூலில் (*Understanding Media: The Extensions of Man*) இக்கருத்தாக்கத்தை அவர் அறிமுகப்படுத்தினார். மெக்லூவன், செய்தியை விட அதனைக் கொண்டு வரும் ஊடகத்தையே கூடுதலாக அறிந்து கொள்ள வேண்டியுள்ளது என்று கருதினார். ஒரு ஊடகம் அது கொண்டு வரும் செய்தியால் மட்டுமன்று அதன் வடிவத்தாலும் பண்புகளாலும் கூட சமூகத்தின் மீது தாக்கத்தை ஏற்படுத்துகிறது என்று கூறினார்.
# கடோலினியம்(III) நைட்ரேட்டு


**கடோலினியம்(III) நைட்ரேட்டு** *(Gadolinium(III) nitrate )* என்பது Gd(NO3)3 என்ற மூலக்கூறு வாய்ப்பாடு கொண்டுள்ள கடோலினியத்தின் கனிம வேதியியல் சேர்மமாகும். அணு உலைகளில் நீரில் கரையும் நியூட்ரான் உறிஞ்சியாகப் பயன்படுத்தப்படுகிறது . மற்ற நைட்ரேட்டுகளைப் போல கடோலினியம்(III) நைட்ரேட்டும் ஒரு ஆக்சிசனேற்றியாகச் செயல்படுகிறது.  

## பயன்கள்
அமெரிக்காவின் தெற்கு கரோலினாவில் உள்ள சவானா ஆற்று தளத்தில் அமைந்துள்ள கனநீர் அணு உலைகளில் கடோலினியம்(III) நைட்ரேட்டு பயன்படுத்தப்படுகிறது. பின்னர் இது கனநீரில் இருந்து தனித்துப் பிரிக்கப்பட்டு சேமிக்கப்படுகிறது அல்லது மறு சுழற்சிக்கு பயன்படுத்தப்படுகிறது.  

கனடாவில் உள்ள அழுத்த கனநீர் அணு உலையிலும் கடோலினியம்(III) நைட்ரேட்டு நீரில் கரையும் நியூட்ரான் உறிஞ்சியாகப் பயன்படுத்தப்படுகிறது.  

மற்ற கடோலினியம் சேர்மங்களைத் தயாரிக்க உதவும் தாதுப்பொருளாகவும் கடோலினியம்(III) நைட்ரேட்டு பயன்படுத்தப்படுகிறது. இவைத் தவிர தனிச்சிறப்பு கண்ணாடிகள் மற்றும் பீங்கான்கள் மற்றும் ஒளிர்பொருளாகவும் உபயோகமாகிறது.
# முத்து மண்டபம்


**முத்து மண்டபம்** 1963 ஆம் ஆண்டு வெளிவந்த தமிழ்த் திரைப்படமாகும். ஏ. எஸ். ஏ. சாமி இயக்கத்தில் வெளிவந்த இத்திரைப்படத்தில் எஸ். எஸ். ராஜேந்திரன், விஜயகுமாரி, எம். ஆர். இராதா மற்றும் பலரும் நடித்திருந்தனர். இத்திரைப்படத்திற்கான கதை, வசனங்களை இராதாமணாளன் எழுதினார்.  

## பாடல்கள்
இத் திரைப்படத்துக்கு கே. வி. மகாதேவன் இசையமைத்தார். கண்ணதாசன், எம். கே. ஆத்மநாதன் ஆகியோர் இயற்றிய பாடல்களை டி. எம். சௌந்தரராஜன், பி. சுசீலா ஆகியோர் பாடினார்கள்.  

| எண். | பாடல் | பாடியவர்/கள் | பாடலாசிரியர் | கால அளவு |  |
| --- | --- | --- | --- | --- | --- |
| 1 | *என்ன சொல்லி பாடுவேன்* | பி. சுசீலா | கண்ணதாசன் | 03:25 |  |
| 2 | *போர்க்களம், போர்க்களம், காதலெனும் போர்க்களம்* | டி. எம். சௌந்தரராஜன் & பி. சுசீலா | 03:03 |  |  |
| 3 | *கொடியவளே பூங்கொடியவளே* | 04:23 |  |  |  |
| 4 | * சொன்னாலும் வெட்கமடா* | டி. எம். சௌந்தரராஜன் | 03:53 |  |  |
| 5 | *கன்னிப் பெண்ணைக் கைப்பிடித்து* | குழுவினருடன் பி. சுசீலா | எம். கே. ஆத்மநாதன் | 03:30 | } |
# விக்கிப்பீடியா:விக்கி365

தமிழ் விக்கிப்பீடியாவில் உள்ள கட்டுரைகளின் எண்ணிக்கையை உயர்த்தும்பொருட்டு, தினமொரு கட்டுரையென 365 நாட்களும் 365 கட்டுரைகளை உருவாக்க முன்னெடுக்கும் திட்டமாகும். இது உலகளாவிய 100விக்கிநாட்கள் (தமிழ் விக்கிப்பீடியாவில் 100விக்கிநாட்கள்) திட்டத்தினை அடிப்படையாகக் கொண்டது.  

## விக்கி365 விதிகள்
1. தினமும் ஒரு கட்டுரை உருவாக்க வேண்டும்.
1. இடைவிடாது பங்களிக்க வேண்டும்.
1. முந்தைய தினம் எழுதிய கட்டுரைகளை விரிவாக்கம் செய்தாலும், அன்றைய தினத்திற்கான கட்டுரையை உருவாக்கிட வேண்டும்.
1. விக்கி365 செயல்படுத்துவதை ஏதேனும் விதிகள் தடுத்தால், விதிகளை மீறலாம்.

## பங்குபெறும் பயனர்கள்
1. சிவகார்த்திகேயன் (பேச்சு) 23:29, 7 ஆகத்து 2015 (UTC)
1. தினேஷ்குமார் பொன்னுசாமி, ஆகத்து 10 முதல்

## உருவாக்கப்பட்ட கட்டுரைகளின் பட்டியல்

1. தினேஷ்குமார் பொன்னுசாமி

## விக்கி365-ற்கு பிறகு வேறென்ன செய்யலாம்
- உறங்கலாம்
- குறுங்கட்டுரைகளை விரிவு படுத்தலாம்
- விக்கித்தரவு வாயிலாக பிறமொழிகளில் இணைப்பு கொடுக்கலாம்
- உதவிப்பக்கங்களை உருவாக்கிடலாம்
- ஒவ்வொரு கட்டுரையையும் சிறப்புக்கட்டுரையாக்க முயற்சி செய்யலாம்.
- மீண்டும் விக்கி365-ஐ தொடங்கலாம்!
- ஊர் சுற்றலாம், புத்தகம் படிக்கலாம், விக்கிமேற்கோள் பக்கங்களை உருவாக்கலாம், விக்சனரியில் சொற்களை சேர்க்கலாம்.
# ஓல்காம், வல்சாடு மாவட்டம்

*இதே பெயரில் உள்ள ஊர்களைப் பற்றி அறிய, ஓல்காம் என்ற பக்கத்தைப் பார்க்கவும்*  

**ஓல்காம்** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.  

## மக்கள் தொகை
இந்த ஊருக்கான மக்கள் தொகை விவரங்கள்:  
| மக்கள் | 787 | 771 | 1,558 |
| --- | --- | --- | --- |
| பிற்படுத்தப்பட்டோர் | 58 | 48 | 106 |
| பழங்குடியினர் | 424 | 427 | 851 |
| கல்வியறிவு உடையோர் | 644 | 547 | 1,191 |

## அரசியல்
இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.  

## போக்குவரத்து
இந்த ஊரின் எல்லை வழியாக ரயில்கள் செல்கின்றன. அருகிலுள்ள வாகல்தரா என்னும் ஊரின் வழியாக தேசிய நெடுஞ்சாலையை அடைந்து பிற ஊர்களுக்குப் பயணிக்கலாம்.
# கச்சிகாம், வல்சாடு வட்டம்

::இதே பெயரில் உள்ள ஊர்களைப் பற்றி அறிய, கச்சிகாம் என்ற பக்கத்தைப் பார்க்கவும்.  

**கச்சிகாம்** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.  

## மக்கள் தொகை
இந்த ஊருக்கான மக்கள் தொகை விவரங்கள்:  
| மக்கள் | 1,069 | 1,038 | 2,107 |
| --- | --- | --- | --- |
| பிற்படுத்தப்பட்டோர் | 0 | 0 | 0 |
| பழங்குடியினர் | 944 | 913 | 1,857 |
| கல்வியறிவு உடையோர் | 818 | 683 | 1,501 |

## அரசியல்
இது தரம்பூர் சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.  

## போக்குவரத்து
இந்த ஊரில் இருந்து மாவட்ட சாலையின் வழியாக பிற ஊர்களை அடையலாம்.
# வல்சாடு தொடருந்து நிலையம்



**வல்சாடு தொடருந்து நிலையம்**, இந்தியாவின் மேற்கு இரயில்வே வலயத்துக்கு உட்பட்டது. இது குஜராத்தின் வல்சாடு நகரத்தில் உள்ளது.  

## முக்கியமான வண்டிகள்
- 12953/54 ஆகஸ்ட் கிராந்தி விரைவுவண்டி
- 19019/20 தேராதூன் விரைவுவண்டி
- 19023/24 பிரோஸ்பூர் ஜனதா விரைவுவண்டி
- 11095/96 அகிம்சா விரைவுவண்டி
- 19143/44 லோக் சக்தி விரைவுவண்டி
- 19011/12 குஜராத் விரைவுவண்டி
- 12925/26 பஸ்சிம் விரைவுவண்டி
- 19109/10 குஜராத் குயின்

## மேலும் பார்க்க
- வல்சாடு மாவட்டம்
# வாப்பி தொடருந்து நிலையம்



**வாப்பி தொடருந்து நிலையம்** குஜராத்தின் வாப்பியில் உள்ள இந்தியாவின் மேற்கு ரயில்வே வலயத்துக்கு உட்பட்ட தொடருந்து நிலையமாகும்.  

## முக்கியமான வண்டிகள்
- 11095/96 அகிம்சா விரைவுவண்டி
- 12009/10 அகமதாபாத் சதாப்தி விரைவுவண்டி
- 12925/26 பஸ்சிம் விரைவுவண்டி
- 12953/54 ஆகஸ்ட் கிராந்தி விரைவுவண்டி
- 19011/12 குஜராத் விரைவுவண்டி
- 19019/20 தேராதூன் விரைவுவண்டி
- 19023/24 பிரோஸ்பூர் ஜனதா விரைவுவண்டி
# வாப்பி



**வாப்பி** என்னும் நகரம், இந்திய மாநிலமான குஜராத்தின் வல்சாடு மாவட்டத்தில் உள்ளது. இது தாமன்கங்கா ஆற்றின் கரையில் அமைந்துள்ளது.  

## போக்குவரத்து

இந்த ஊரில் இருந்து எட்டாம் தேசிய நெடுஞ்சாலை வழியாக பிற ஊர்களுக்கு செல்லலாம்.  
இங்கிருந்து தமன், சில்வாசா ஆகிய நகரங்களுக்கு போக்குவரத்து வழியுண்டு.
# தூக்கு



**தூக்கு **(Hanging) என்பது சுருக்கு மூலமாகவோ கழுத்தை நெறிப்பதன் மூலமாகவோ ஒருவர் தொங்குவதைக் குறிக்கும். நடுக்காலம் தொட்டே மரணதண்டனையை நிறைவேற்றுவதற்கான பொதுவான வழிமுறையாகத் தூக்கு விளங்குகிறது. இன்றும் பல்வேறு நாடுகளிலும் பகுதிகளிலும் அவ்வாறே நிலைமை உள்ளது. தற்கொலை முனைவுடையோர் பெரும்பாலும் நாடக்கூடிய வழிமுறையாகவும் தூக்கு அமைகிறது.  

### இந்தியா
யின்போது தூக்கிலிடப்பட்ட நிலையில் இருவர்]]
# அகமதாபாத் சந்திப்பு தொடருந்து நிலையம்



**அகமதாபாத் தொடருந்து நிலையம்**, இந்திய மாநிலமான குஜராத்தின் அகமதாபாத்தில் உள்ளது. மேற்கு இரயில்வேயின் கட்டுப்பாட்டில் உள்ள இது குஜராத்தின் மிகப்பெரிய தொடருந்து நிலையம் ஆகும்.  
## வசதிகள்
2010 மே மாதத்தில் இருந்து மூத்த குடிமக்கள், மாற்றுத் திறனாளிகள் ஆகியோர் தொடர்வண்டி நிலையத்தின் உள்ளே வரவும், வெளியேறவும் மின் ஊர்தி வசதி செய்யப்பட்டுள்ளது.  

## தொடர்வண்டிகள்
:தில்லிக்கு செல்லும் வண்டிகள்  
- ஆஷ்ரம் எக்ஸ்பிரஸ்
- குஜராத் சம்பர்க் கிராந்தி விரைவுவண்டி

:ஜம்மு தாவிக்கு செல்லும் வண்டிகள்  
- விவேக் விரைவு தொடருந்து
# வடகிழக்கு தொடருந்து மண்டலம் (இந்தியா)



**வடகிழக்கு தொடருந்து மண்டலம்** (North Eastern Railway) இந்திய இரயில்வேயின் 17 மண்டலங்களுள் ஒன்றாகும். இதன் தலைமையகம் கோரக்பூரில் உள்ளது. இது பெரும்பாலும் உத்தரப்பிரதேசம், உத்தராஞ்சல் மற்றும் பீகாரின் மேற்கு மாவட்டங்களுக்கு சேவையை வழங்குகிறது.  

தற்போது இது மூன்று கோட்டங்களை உள்ளடக்கியது.  
- லக்னோ
- வாரணாசி
- மறுசீரமைக்கப்பட்ட இஸ்ஸாத்நகர் கோட்டம்

14 ஏப்ரல் 1952ல் **வடகிழக்கு தொடருந்து மண்டலம் (இந்தியா)** தொடங்கப்பட்டது, இது அசாம் இரயில்வே, அவுத், திர்கட் இரயில்வே நிறுவனங்கள் மற்றும் கான்பூர் - அச்நேரா பிரிவுகளை உள்ளடக்கி உருவாக்கப்பட்டது. பின்னர் 27 பிப்ரவரி 1953ல் கான்பூர் - பாராபன்கி இரயில்வேயும் இந்த மண்டலத்தோடு இணைக்கப்பட்டது.  

இந்த மண்டலம் 15 ஜனவரி 1958ல் வடகிழக்கு தொடருந்து மண்டலம் (இந்தியா) மற்றும் வடகிழக்கு எல்லைப்புறத் தொடருந்து மண்டலம் (இந்தியா) என இரண்டாகப் பிரிக்கப்பட்டது. கத்திகாருக்கு கிழக்கே உள்ள அனைத்து தொடருந்து இணைப்புகளும் வடகிழக்கு எல்லைப்புறத் தொடருந்து மண்டலத்தோடு இணைக்கப்பட்டது.  

1 அக்டோபர் 2002ல் இரயில்வே மண்டலங்கள் சீரமைப்பின்பொழுது, சமஸ்திபூர் மற்றும் சோன்பூர் கோட்டங்கள் கிழக்கு மத்திய தொடருந்து மண்டலத்தோடு இணைக்கப்பட்டது. வடகிழக்கு தொடருந்து மண்டலம் (NER) 3,402.46 கி.மீ. வழித்தடங்களையும் 486 தொடருந்து நிலையங்களையும் தன்னக்கத்தே கொண்டுள்ளது.  

இந்த தொடருந்து மண்டலத்தில் முக்கியமான சுற்றுலா மற்றும் கலாச்சார நகரங்கள் உள்ளது. அவற்றுள் சில வாரணாசி, சாரநாத், அலகாபாத், குசிநகர், அயோத்தி, நைநிடால், லும்பினி, கவுசினி, துத்வா ஆகும்
# தென்கிழக்கு தொடருந்து மண்டலம் (இந்தியா)



**தென்கிழக்கு தொடருந்து மண்டலம்** (South Eastern Railway(**SER**)) இந்திய இரயில்வேயின் 17 மண்டலங்களுள் ஒன்றாகும். இதன் தலைமையிடம் கொல்கத்தாவின் கார்டன்ரீச் பகுதியில் உள்ளது..  

1. ஆத்ரா தொடருந்து கோட்டம்
1. சக்ரதார்பூர் தொடருந்து கோட்டம்
1. கரக்பூர் தொடருந்து கோட்டம்
1. ராஞ்சி தொடருந்து கோட்டம்

## தலைமையகம்
இந்த மண்டலத்தின் தலைமையகமான கார்டன்ரீச்சில், பங்கிம் சந்திரர் நூலகம் உள்ளது. இங்கு ஏறத்தாழ 14,000 நூல்கள் உள்ளன. ரயில்வேயின் கொள்கைகள், வழிமுறைகள் உள்ளிட்டவற்றை பற்றிய நூல்களும், கணினியியல், தன்வரலாறு, கதைப் புத்தகங்களும் உள்ளன.
# எஸ். என். தனரத்தினம்

**எஸ். என். தனரத்தினம்** (இறப்பு: 1993) இலங்கைத் தமிழ்த் திரைப்பட நடிகரும், தயாரிப்பாளரும், இயக்குநரும் ஆவார். பல திரைப்படங்களுக்குக் கதை, வசனம் எழுதியுள்ளார். இலங்கையின் முதலாவது தமிழ்த் திரைப்படமான சமுதாயத்தில் கதாநாயகனாக நடித்தவர்.  

## வாழ்க்கைச் சுருக்கம்
இலங்கையின் மலையகத்தில் கொஸ்லந்தை எனும் ஊரில் நாராயணசாமி, அமிர்தம்மாள் ஆகியோருக்கு இரண்டாவது மகனாகப் பிறந்தவர் தனரத்தினம். 1970 ஆம் ஆண்டில் வீரகேசரியில் உதவி ஆசிரியராகப் பணியாற்றினார். பகுத்தறிவாளர் ஆபிரகாம் கோவூருடன் இணைந்து பல ஆய்வுகளை நடத்தினார். கோவூரின் ஆய்வுகளைத் தொகுத்து "மனக்கோலம்" என்ற நூலை வெளியிட்டார்.  

1962 ஆம் ஆண்டில் வெளியான சமுதாயம் என்ற இலங்கையின் முதல் தமிழ்ப் படத்தில் கதாநாயகனாக நடித்தார். அதன் பின்னர் அவர் பல திரைப்படங்களில் துணைப் பாத்திரங்களில் நடித்தார். கடைசியாக நடித்த படம் சர்மிளாவின் இதய ராகம். இது 1993 இல் வெளிவந்தது.  

யசபாலித்த நாணயக்கார என்பவர் இயக்கிய அனுராகம், கீதிகா ஆகிய திரைப்படங்களின் உதவி இயக்குநராக தனரெத்தினம் பணியாற்றினார்.  

## நடித்த திரைப்படங்கள்
- சமுதாயம் (1962)
- புதிய காற்று (1975)புதிய காற்று (1975 திரைப்படம்)
- நான் உங்கள் தோழன்
- நாடு போற்ற வாழ்க
- அனுராகம்
- தெய்வம் தந்த வீடு
- தென்றலும் புயலும், (1978)1978
# விண்ணமங்கலம்


**விண்ணமங்கலம்** தமிழ்நாட்டின் வேலூர் மாவட்டத்திலுள்ள கிராமமாகும். ஆலாங்குப்பம், கன்னடிகுப்பம், பெரியாங்குப்பம், வீராங்குப்பம், நாச்சாரகுப்பம் ஆகிய கிராமங்கள் இக்கிராமத்திலிருந்து 1-2 கிலோமீட்டர் தொலைவில் உள்ளன. இங்கு வாழும் மக்களின் முதன்மை மொழி தமிழாகும். இக்கிராமத்தின் அருகிலிலுள்ள அகரம்சேரியில் ஒரு சுயநிதி தொழில்நுட்பப்பயிலகம் உள்ளது. விண்ணமங்கலம், ஆம்பூர் தொடருந்து நிலையங்கள் இதன் அருகிலுள்ள தொடருந்து நிலையங்களாகும். எனினும், 59 கி.மீ. தொலைவிலுள்ள காட்பாடி சந்திப்பே மிகப் பெரிய தொடருந்து நிலையமாகும்.
# கிழக்கத்திய தொடருந்து மண்டலம் (இந்தியா)



**கிழக்கத்திய தொடருந்து மண்டலம்** (Eastern Railway (**ER**)) இந்திய இரயில்வேயின் 17 மண்டலங்களுள் ஒன்றாகும். இதன் தலைமையகம் கொல்கத்தாவில் பெர்லீ அரண்மனையில் இருந்து செயற்படுகின்றது. இது நான்கு கோட்டங்களை உள்ளடக்கியது.  
- ஹவுரா
- மால்தா
- சீல்டா
- ஆசான்சோல்

## வரலாறு
1845ல் கிழக்கு இந்திய ரயில்வே நிறுவனம் (EIR) தில்லியையும் கிழக்கு இந்தியாவையும் இணைக்க ஒருங்கிணைக்கப்பட்டது. 15 ஆகத்து 1854ல் முதல் தொடருந்து ஹவுரா மற்றும் ஹூக்லியில் இடையே இயக்கப்பட்டன. முதல் ரயில் 08:30 மணிக்கு ஹவுரா தொடருந்து நிலையத்திலிருந்து புறப்பட்டு 91 நிமிடங்களுக்குப் பிறகு ஹூக்ளியை அடைந்தது. 1 ஜனவரி 1925 அன்று பிரித்தானிய இந்திய அரசு கிழக்கு இந்திய ரயில்வே நிர்வாகத்தினை கையகப்படுத்தியது.  

14 ஏப்ரல் 1952ல், கிழக்கத்திய தொடருந்து மண்டலமானது, முந்தைய கிழக்கு இந்தியன் இரயில்வேயின் பிரிவுகளான ஹவுரா, ஆசன்சோல் மற்றும் தானாபூர் மேலும் பெங்கால் நாக்பூர் இரயில்வே முழுவதும்(BNR) மற்றும் முந்தைய பெங்கால் அசாம் இரயில்வேயின் பிரிவான சீல்டா கோட்டம் ஆகிய அனைத்தும் உள்ளடக்கி உருவாக்கப்பட்டது. (இது ஏற்கனவே 15 ஆகத்து 1947ல் கிழக்கு இந்தியன் இரயில்வேயோடு இணைக்கப்பட்டிருந்தது).  

1 ஆகத்து 1955ல், பெங்கால் நாக்பூர் இரயில்வேயின்(BNR) தெற்கிலுள்ள சில பகுதிகளான ஹவுரா முதல் விசாகப்பட்டினம் வரை, மத்தியப் பகுதிகளான ஹவுரா முதல் நாக்பூர் வரை மேலும் வடமத்திய பகுதியிலுள்ள கத்னி வரைக்கும் தனியே பிரிக்கப்பட்டு தென்கிழக்கு தொடருந்து மண்டலம் (இந்தியா) உருவாக்கப்பட்டது.  

பின்னர் தன்பாத், முகல்சராய் மற்றும் மால்தா ஆகிய மூன்று கோட்டங்கள் உருவாக்கப்பட்டன.  

30 செப்டம்பர் 2002வரைக்கும் கிழக்கத்திய தொடருந்து மண்டலமானது ஏழு கோட்டங்களை உள்ளடக்கியதாக இருந்தது. பின்பு 1 அக்டோபர் 2002 முதல் புதிய மண்டலமாக கிழக்கு மத்திய ரயில்வே உருவாக்கப்பட்டது. அது கிழக்கத்திய தொடருந்து மண்டலத்திலிருந்து தானாபூர், தன்பாத், முகல்சராய் ஆகிய கோட்டங்களை பிரித்து உருவாக்கப்பட்டது. தற்போது கிழக்கத்திய தொடருந்து மண்டலம் நான்கு கோட்டங்களை உள்ளடக்கியுள்ளது.
# தங்கம்(I) புளோரைடு



**தங்கம்(I) புளோரைடு** *(Gold(I) fluoride)* என்ற தங்கத்தின் புளோரைடு சேர்மம் AuF என்ற மூலக்கூற்று வாய்ப்பாடுடன் கூடிய ஒரு கனிம வேதியியல் சேர்மமாகும். திண்மநிலை தங்கம்(I) புளோரைடு தனித்துப் பிரித்தறிய இயலாமல் விலகியிருக்கிறது. ஆனால் இதன் இருப்பைச் சுழல் நிறமாலையியல் மற்றும் அணுப்பொருண்மை நிறமாலையியல் ஆய்வுகளால் உய்த்துணரமுடிகிறது
# சாம்பல் கீச்சான்


**சாம்பல் கீச்சான்** (great grey shrike) என்பது கீச்சான் குடும்பத்தைச் சேர்ந்த ஒரு ஊணுன்னி பறவையாகும். இதை சாம்பல் பருந்து குருவி என்றும் அழைப்பர்.  
## விளக்கம்
இப்பறவை மைனாவின் பருமனும், வெள்ளிபோல ஒளிரும் சாம்பல் நிறமும் கொண்டதாக இருக்கும். இதன் வாலில் வெள்ளையும், கருப்பும் பட்டைகள் மாறி மாறி இருக்கும். அலகில் இருந்து கண்வழியாக கருங்கோடு ஒடும், பெரிய தலையும் வளைந்த அலகும் கொண்டிருக்கும். இதன் உணவு வெட்டுகிளி போன்ற பெரிய பூச்சிகளும், சுண்டெலிகள், பல்லிகள் போன்ற உயிரினங்களும் ஆகும்.
# நீளவால் கீச்சான்


**நீளவால் கீச்சான்** அல்லது **செம்பழுப்புமுதுகு கீச்சான்** என்பது கீச்சான் குடும்பத்தைச் சேர்ந்த பெரிய பூச்சிகளையும், சுண்டெலிகளையும் வேட்டையாடும் ஒரு பறவையாகும். இவை ஆசியா முழுவதும் பரவலாக பரவியுள்ளன, மேலும் இவற்றின் வாழிட வரம்பில் காணப்படும் இப்பறவைகளின் இறகுகளில் வேறுபாடுகள் உள்ளன. இந்த இனமானது ஆசியாவின் பெரும்பகுதியில், பிரதான நிலப்பகுதி மற்றும் கிழக்கு தீவுக்கூட்டங்களில் காணப்படுகிறது. கிழக்கு அல்லது இமயமலை துணையினமானது, *L. s. tricolor*, சில சமயங்களில் கருந்தலை கீச்சான் என்று அழைக்கப்படுகிறது. துணையினங்களுக்கிடையில் இறகுகளில் கணிசமான வேறுபாடுகள் இருந்தாலும், அவை அனைத்தும் நீண்ட, குறுகிய கருப்பு வால், உச்சந்தலையில் இருந்து கண்கள், நெற்றி உள்ள பகுதியையும் சேர்த்து கறுப்பு முகமூடி போன்று காணப்படும் கருப்பு நிறம், செம்பழுப்பு பிட்டம். பக்கவாட்டுகள் மற்றும் தோளில் சிறிய வெள்ளைத் திட்டு ஆகியவற்றைக் கொண்டுள்ளன. திபெத்திய பீடபூமியில் இனப்பெருக்கம் செய்யும் சாம்பல்-முதுகு கீச்சான் (*Lanius tephronotus*) உடன் இது ஒரு மிகையினமாக கருதப்படுகிறது.  

## துணையினங்கள்
இதில் ஒன்பது துணையினங்கள் அங்கீகரிக்கப்பட்டுள்ளன:  

- *L. s. erythronotus* (விகோர்சு, 1831) – தெற்கு கசகத்தானிலிருந்து வடகிழக்கு ஈரான், ஆப்கானித்தான், பாகிஸ்தான் மற்றும் வட-மத்திய இந்தியா வரை
- தெற்கத்திய நீளவால் கீச்சான் *L. s. caniceps* பிளைத், 1846 – மேற்கு, மத்திய, தென்னிந்தியா மற்றும் இலங்கை
- *L. s. tricolor* ஹோட்சன், 1837 – நேபாளம் மற்றும் கிழக்கு இந்தியா மியான்மர் மற்றும் தெற்கு சீனா வழியாக வடக்கு லாவோஸ் மற்றும் வடக்கு தாய்லாந்து வரை
- *L. s. schach* Linnaeus, 1758 – மத்திய, தென்கிழக்கு சீனா முதல் வடக்கு வியட்நாம் வரை
- *L. s. longicaudatus* ஓகில்வி-கிராண்ட், 1902 – மத்திய, தென்கிழக்கு தாய்லாந்து, தெற்கு லாவோஸ்
- *L. s. bentet* ஹார்ஸ்ஃபீல்ட், 1821 – மலாய் தீபகற்பம், பெரிய மற்றும் சிறிய சுந்தா மற்றும் போர்னியோ
- *L. s. nasutus* ஸ்கோபோலி, 1786 – பிலிப்பைன்ஸ் (பலவான் குழு மற்றும் சுலு தீவுக்கூட்டம் தவிர)
- *L. s. suluensis* (மியார்ன்ஸ், 1905) – சுலு தீவுக்கூட்டம் (தெற்கு பிலிப்பைன்ஸ்)
- *L. s. stresemanni* மெர்டென்ஸ், 1923 – மாண்டேன் கிழக்கு நியூ கினியா

## விளக்கம்
நீளவால் கீச்சான் என்பது வறண்ட திறந்த வாழ்விடங்களில் வாழக்கூடியது. இது புதரின் மேல் அல்லது கம்பியின் மீது பொதுவாக அமர்ந்திருக்கும். இதன் கண் வழியாக முகமூடி போன்ற கறுப்பு நிறப் பட்டை செல்லும். இந்த பட்டை இதன் பெரும்பாலான துணையினங்களின் நெற்றியையும் மறைக்கிறது. திரிகலர் (*tricolor*) மற்றும் நாசுடஸ் (*nasutus*) ஆகிய துணையினங்களின் முழு தலையும் கருப்பாக இருக்கும். எரித்ரோனோடஸ் (*erythronotus*) என்ற துணை இனமானத்தின் தோள்பட்டை சார்ந்த பகுதி சாம்பல் நிறத்திலும், மேல் முதுகில் செம்பழுப்பு நிறத்தில் இருக்கும். அதே சமயம் தெற்கத்திய நீளவால் கீச்சான் தலையும் முதுகும் தூய சாம்பல் நிறத்தில் இருக்கும். இறக்கையில் மிகவும் முக்கிய வெள்ளைத் திட்டு இருக்கும். பாலினங்களுக்கு இடையில் பெரிய வேறுபாடு இல்லை.
# 1919 வெரோனா காப்ரோனி கா.48 விபத்து



**1919 வெரோனா காப்ரோனி கா.48 விபத்து** (*1919 Verona Caproni Ca.48 crash*) 1919, ஆகத்து 2 ஆம் நாளன்று, ஒரு **காப்ரோனி கா.48** வகை வானூர்தி இத்தாலியில் உள்ள வெரோனா என்ற இடத்தில் விழுந்து நொறுங்கியது. இந்த வானூர்தியில் பயணித்த அனைவரும் இவ்விபத்தில் இறந்தனர். இறந்தவர்களின் எண்ணிக்கை 14  

## விமான வரலாறு
காப்ரோனி கா.48 (*Caproni Ca.48*) வகை வானூர்தியை காப்ரோனி என்ற நிறுவனம்,சொந்தமாக இயக்கிவந்தது. சம்பவத்தன்று 1919 ஆகத்து 2ஆம் திகதி சனிக்கிழமை,உள்ளூர் நேரப்படி காலை 07:30 மணியளவில் இத்தாலியின் தலிடோ (*Taliedo*) மாவட்டத்தில் உள்ள மிலன் நகரிலிந்து, அந்நிறுவனத்துக்கு சொந்தமான விமான தளத்திலிருந்து வெனிசு நோக்கி புறப்பட்டது. இவ்வானூர்தியை இத்தாலிய 2 ராணுவ விமானிகள் இயக்கினார்கள், அன்று வெனிசு உள்ளூர் நேரப்படி காலை 09:22 க்கு முதல் பயணமாக வெனிசு விமான தளத்தில் வானூர்தி நன்றாக தரையிறக்கப்பட்டது. அன்று பகல் முழுவதும்,அங்கேயே நிறுத்திவைக்கப்பட்டிருந்த காப்ரோனி கா.48 வானூர்தி அன்று மாலை 05:00 மணியளவில் திரும்பவும் தலிடோ நோக்கி புறப்பட்டது, சிறிது நேரத்தில் வானூர்தி வெரோனா (*Verona*) விமான தளத்திற்கு மேல் 3000 அடி(910 மீட்டர்) உயரத்தில் கடந்து, பறந்து சென்றுகொண்டிருந்தபோது கட்டமைப்பு தோல்வியின் காரணமாக இறக்கைகள் படபடக்க வானூர்தி செயலிழந்த, அதேநேரம் விமான குழுவினால் எச்சரிக்கை செய்தியளித்தனர், யாவரும் பதட்டமடைந்து வானூர்தி விபத்தாகும் முன்பே குதித்து பலியானார்கள் என்பது குறிப்பிடத்தக்கது. இந்த வானூர்தி விபத்தை பல மக்கள் நேரில் பார்த்ததாக மூலத்தகவல்
# பன்மூட்டழற்சி


**பன்மூட்டழற்சி** (Polyarthritis) என்பது ஒரே நேரத்தில் ஐந்து அல்லது அதற்கு மேற்பட்ட மூட்டுகள் மூட்டழற்சியால் பாதிக்கப்படும் வகையைக் குறிக்கிறது. சாதரணமாக, இந்நிலை தன்னெதிர்ப்பு நோய்களுடன் தொடர்புடையதாக உள்ளது; வயது, பாலினம் சார்ந்தது இல்லை.  

## நோய்க்காரணங்கள்
பன்மூட்டழற்சி முடக்கு வாதம், தசையில் மாவுப் பொருள் ஏற்றம் (amyloidosis), மண்டலிய செம்முருடு போன்ற தன்னெதிர்ப்பு நோய்களினால் உண்டாகிறது என்றாலும் சிக்குன்குனியாவை உண்டாக்கும் தீநுண்மங்களாலும் இந்நிலை உண்டாகலாம்.
# தங்கம்(III) ஆக்சைடு


படிக உருவமற்ற நீரேறிய தங்கம்(III) ஆக்சைடுடன் பெர்குளோரிக் அமிலம் மற்றும் உலோக பெர்குளோரேட்டு ஆகியவற்றை ஒரு குவார்ட்சு குழாயில் இட்டு சுமார் 250 பாகை செல்சியசு வெப்பநிலை மற்றும் 30 மெகா பாஸ்கல் அழுத்தத்தில் சூடுபடுத்தினால் நீரிலி வடிவ தங்கம்(III) ஆக்சைடு தயாரிக்கலாம்.
# கருந்தலை மாங்குயில்


, கல்கத்தாவில்]]  
வில் ஒரு பறவை]]  

**கருந்தலை மாங்குயில்** அல்லது **கருந்தலை மாம்பழக் குருவி** அ்ல்லது (தென்னிலங்கையில்) **மாம்பழத்தி** (*Black-hooded Oriole*) எனப்படுவது ஒருவகைப் பறவையாகும். இப்பறவை தெற்காசியாவின் இந்தியா, இலங்கை ஆகிய பகுதிகளில் இருந்து இந்தோனேசியாவரை காணப்படுகிறது. இலங்கையில் இருக்கும் இதன் துணையினம் *ஓரியோலசு சாந்தோர்னசு சிலோனென்சிசு* எனப்படுகிறது.  

## விளக்கம்
இப்பறவை மைனாவின் பருமனுள்ளது. இது மரங்களில் வாழக்கூடிய பறவையாகும். இதன் இறக்கை, வால் ஒரங்களில் கரிய நிறத்துடன் இருக்கும். இளச்சிவப்பு அலகும், குருதிபோன்ற சிவந்த கண்களையும் உடையது. ஆல், அத்தி, அரசு போன்றவற்றின் பழங்களையும் பூச்சிகளையும் விரும்பி உண்ணக்கூடியது.  

## துணை இனங்கள்
கருந்தலை மாங்குயில் சிற்றினத்தில் ஐந்து துணையினங்கள் அங்கீகரிக்கப்பட்டுள்ளன. அவை:  

- ஓ. சா. சாந்தோர்னசு. <small>(லின்னேயஸ், 1758)</small>: வடஇந்தியாவிலிருந்து வடக்கு மலாய் தீபகற்பம் மற்றும் இந்தோசீனா வரை காணப்படுகிறது
- தென்னிந்திய கருந்தலை மாங்குயில் ஓ. சா. மதராசபடாணசு. <small>பிராங்க்ளின், 1831</small>: முதலில் ஒரு தனிச் சிற்றினமாக விவரிக்கப்பட்டது. மத்திய மற்றும் தென்னிந்தியாவில் காணப்படுகிறது.
- ஓ. சா. செலோனென்சிசு. <small>போனபார்டே, 1850</small>: முதலில் ஒரு தனிச் சிற்றினமாக விவரிக்கப்பட்டது. இலங்கையில் காணப்படுகிறது.
- ஓ. சா. ருபேனி. <small>அப்துல்லாலி, 1977</small>: அந்தமான் தீவுகளில் கண்டுபிடிக்கப்பட்டது.
- ஓ. சா. தனகே. <small>குரோடா, 1925</small>: வடகிழக்கு போர்னியோவில் காணப்பட்டது
# கிழக்கு கடற்கரை தொடருந்து மண்டலம் (இந்தியா)



**கிழக்கு கடற்கரை தொடருந்து மண்டலம்** **East Coast Railway** (ECoR) இந்திய இரயில்வேயின் 17 மண்டலங்களுள் ஒன்றாகும். இதன் தலைமையிடம் புவனேசுவரில் உள்ளது. இது 1996ல் பிரதமரால் துவக்கிவைக்கப்பட்டு, 1 ஏப்ரல் 2003ல் முதல் பயன்பாட்டுக்கு வந்தது. பெயருக்கேற்ப இதன் வழித்தடங்கள் அனைத்தும் இந்தியாவின் கடற்கரை ஒரமாக உள்ளது. இது மூன்று கோட்டங்களை உள்ளடக்கியது.  

- குர்தா சாலை,
- சம்பல்பூர்,
- விசாகப்பட்டிணம்
# மளிகைக் கடை


**மளிகைக் கடை** என்பது மக்களுக்குத் தேவையான அத்தியாவசியப் பொருட்கள் விற்பனை செய்யப்படும் வியாபார நிலையம் ஆகும். மசாலாப் பொருள், மிட்டாய்கள், வெற்றிலை உள்ளிட்டவற்றையும் விற்பதுண்டு. அந்தப் பகுதி மக்கள் அடிக்கடி பயன்படுத்தும் பொருட்களை விற்பனை செய்வர்.  

ஒரு மளிகைக் கடை (வட அமெரிக்கா), மளிகைக் கடை, அல்லது மளிகைக் கடை (இங்கிலாந்து) என்பது முதன்மையாக ஒரு பொதுவான உணவுப் பொருட்களின் சில்லறை விற்பனையில் ஈடுபட்டுள்ள ஒரு கடை. அந்த உணவுப் பொருட்கள் புதியதாகவோ அல்லது தொகுக்கப்பட்டதாகவோ இருக்கலாம். அன்றாட அமெரிக்க பயன்பாட்டில், "மளிகைக் கடை" என்பது பல்பொருள் அங்காடியின் ஒரு பொருளாகும், மேலும் இது மளிகைப் பொருட்களை விற்கும் மற்ற வகை கடைகளைக் குறிக்கப் பயன்படாது. இங்கிலாந்தில், ணவை விற்கும் கடைகள் மளிகைக்கடைகள் அல்லது மளிகைக் கடைகளாக வேறுபடுகின்றன, இருப்பினும் அன்றாட பயன்பாட்டில், மக்கள் பொதுவாக "பல்பொருள் அங்காடி" அல்லது மளிகை பொருட்களை விற்கும் ஒரு சிறிய வகை கடைக்கு, "மூலையில் கடை" அல்லது " வசதியான கடை ".  

பல்பொருள் அங்காடிகள் மற்றும் ஹைப்பர் மார்க்கெட்டுகள் போன்ற மளிகைப் பொருட்களை விற்கும் பெரிய வகை கடைகள், பொதுவாக ஆடை மற்றும் வீட்டுப் பொருட்கள் போன்ற குறிப்பிடத்தக்க அளவு உணவு அல்லாத பொருட்களை விற்கின்றன.. முக்கியமாக பழங்கள் மற்றும் காய்கறிகளை விற்கும் சிறிய மளிகைக் கடைகள் காய்கறிகள் (பிரிட்டன்) அல்லது உற்பத்தி சந்தைகள் (அமெரிக்கா) என்று அழைக்கப்படுகின்றன. மிட்டாய் மற்றும் தின்பண்டங்கள் போன்ற தயாரிக்கப்பட்ட உணவை முக்கியமாக விற்கும் சிறிய மளிகைக் கடைகள், வசதியான கடைகள் அல்லது சுவையான கடைகள் என்று அழைக்கப்படுகின்றன.  

## இந்தியா

அமெரிக்காவிற்கு முற்றிலும் மாறாக, "மளிகைக் கடை" என்பது பல்பொருள் அங்காடிற்கு ஒத்ததாக இல்லை. 810 பில்லியன் டாலர் மதிப்புள்ள இந்திய உணவு மற்றும் மளிகை சந்தை விற்பனையில் 90% 12 மில்லியன் சிறிய மளிகைக் கடைகளில், கிரானா அல்லது அம்மா மற்றும் பாப் கடைகள் என்று அழைக்கப்படுகின்றன.
# பித்தாசு



**பித்தாசு** <small>அல்லது</small> **பித்தாஸ்** என்பது (மலாய்: *Pekan Pitas*; ஆங்கிலம்: *Pitas Town*) மலேசியா, சபா மாநிலம், கூடாட் பிரிவு, பித்தாசு மாவட்டத்தில் உள்ள நகரம் ஆகும். 2010-ஆம் ஆன்டு மதிப்பீட்டின்படி இங்கு 37,808 பேர் வசிக்கின்றனர். இந்த நகரம் வெள்ளத்தால் அடிக்கடி பாதிக்கப் படுவதும் உண்டு.  

இங்கு ருங்குசு, ஓராங் சுங்காய் ஆகிய இனக் குழுமங்கள் முதன்மையாக உள்ளன. மேலும் தோம்போனுவோ *(Tombonuo)* வம்சாவளியைச் சேர்ந்தவர்களும்; குறைந்த எண்ணிக்கையிலான மலேசியச் சீனர்களும்; பிற இன சிறுபான்மையினரும் வாழ்கின்றனர்.  

பித்தாசு நகரத்தின் புவியியல் தனிமை மற்றும் விவசாயத்திற்குப் பொருத்தமற்ற நிலங்களின் தன்மை காரணமாக, சபா மாநிலத்தில் அதிக வறுமை கொண்ட பகுதியாகக் கருதப் படுகிறது.
# காந்தியின் உண்ணாநிலைப் போராட்டப் பட்டியல்

நகரம் அருகே உள்ள பர்தோலி ஊரில், சர்தார் வல்லபாய் படேல் உடன் மகாத்மா காந்தி, நிலவரியை விலக்கக் கோரி உண்ணாநிலைப் போராட்டம் மேற்கொண்டார்.]]  

**காந்தியின் உண்ணாநிலைப் போராட்டங்கள்**, இந்திய விடுதலைக்கும், தீண்டாமைக்கு எதிராகவும், சமய நல்லிணக்கதிற்கும் மேற்கொள்ளப்பட்டவையாகும். மகாத்மா காந்தி, 17 முறை, 139 நாட்கள் உண்ணாநிலைப் போராட்டங்கள் மேற்கொண்டார். அவற்றில் மூன்று முறை 21 நாட்கள் மேற்கொண்ட தொடர் உண்ணாநிலைப் போராட்டங்களைக் கண்ட, பிரித்தானிய இந்திய ஆட்சியாளர்கள் வியந்தனர். உண்ணாநிலைப் போராட்டத்தை, அகிம்சை முறையான ஆயுதமாகக் கொண்டார் காந்தி.  

## உண்ணாநிலைப் போராட்டங்கள்
| எண் | ஆண்டு/மாதம் | போராட்ட நாட்கள் | இடம் | காரணங்கள்/கோரிக்கைகள் | விளைவுகள் | முடிவு |
| --- | --- | --- | --- | --- | --- | --- |
| 1 | 1913 (நவம்பர் 10-16) | 7 நாட்கள் | போனிக்ஸ், டர்பன், (தென்னாப்பிரிக்கா) | கழுவாய் சார்ந்த முதல் உண்ணாநிலைப் போராட்டம் |  |  |
| 4 | 1919 (ஏப்ரல் 14-16) | 3 நாட்கள் | வன்முறைக்கு எதிரான முதல் உண்ணாநிலைப் போராட்டம்: நாடியாவில், தொடருந்தை கவிழச் செய்தமைக்கு |  |  |  |
| 8 | 1925 (நவம்பர் 24-30) | 7 நாட்கள் | கழுவாய் சார்ந்த மூன்றாம் உண்ணாநிலைப் போராட்டம் |  |  |  |
| 11 | 1933 (மே 8 முதல் 29 வரை) | 21 நாட்கள் | தீண்டாமைக்கு எதிரான மூன்றாம் உண்ணாநிலைப் போராட்டம்: தலித்துக்களின் முன்னேற்றத்திற்காக |  |  |  |
| 12 | 1933 (ஆகஸ்டு 16-23) | 7 நாட்கள் | தீண்டாமைக்கு எதிரான நான்காம் உண்ணாநிலைப் போராட்டம் (சிறையில்): தலித்துக்களுக்கான உரிமைகள் வென்றெடுக்க |  |  |  |
| 13 | 1934 (ஆகஸ்டு 7-14) | 7 நாட்கள் | வன்முறைக்கு எதிரான நான்காம் உண்ணாநிலைப் போராட்டம்: காங்கிரஸ் கட்சியின் இளைஞர்களின் வன்முறைக்கு எதிராக | ராஜ்கோட் |  |  |
| 15 | 1943 (பிப்ரவரி 12- மார்ச் 4) | 21 நாட்கள் | தில்லி | சமய வன்முறைகளை நிறுத்தக் கோரிய உண்ணாநிலைப் போராட்டம் |  |  |
| 16 | 1947 (செப்டம்பர் 1-4) | 4 | இந்து-முஸ்லிம் மத நல்லிணக்கத்திற்காக இரண்டாம் உண்ணாநிலைப் போராட்டம்-18) | இந்து-முஸ்லிம் மத நல்லிணக்கதிற்கான மூன்றாம் உண்ணாநிலைப் போராட்டம்: இந்து-இசுலாமிய சமுக அமைதி திரும்புதல் | நாட்டில் சமுக அமைதியை நிலைநாட்ட அனைத்து சமயத் தலைவர்கள், காந்திஜியின் கூட்டுத் திட்டத்தை ஏற்றல் | } |